CELEX: 32015D0579
Language: lv
Date: 2015-04-09 00:00:00
Title: Komisijas Īstenošanas lēmums (ES) 2015/579 ( 2015. gada 9. aprīlis ), ar ko nosaka Savienības finansiālo ieguldījumu to izdevumu segšanai, kuri Itālijai 2012. gadā radušies, finansējot ārkārtas pasākumus putnu gripas apkarošanai (izziņots ar dokumenta numuru C(2015) 2235)

11.4.2015   
            
            
               LV
            
            
               Eiropas Savienības Oficiālais Vēstnesis
            
            
               L 96/13
            
         KOMISIJAS ĪSTENOŠANAS LĒMUMS (ES) 2015/579
   (2015. gada 9. aprīlis),
   ar ko nosaka Savienības finansiālo ieguldījumu to izdevumu segšanai, kuri Itālijai 2012. gadā radušies, finansējot ārkārtas pasākumus putnu gripas apkarošanai
   
      
         (izziņots ar dokumenta numuru C(2015) 2235)
      
   
   (Autentisks ir tikai teksts itāļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 15. maija Regulu (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (1), un jo īpaši tās 36. panta 4. punktu,
   tā kā:
   
               (1)
            
            
               Komisijas Regulā (EK) Nr. 349/2005 (2) ir izklāstīti noteikumi par Savienības finansiālā ieguldījuma izmaksu ārkārtas pasākumiem, lai izskaustu dažas dzīvnieku slimības, arī putnu gripu. Minētās regulas 7. pantā ir norādīti dokumenti, kas jāiesniedz dalībvalstij, kura pieprasa Savienības finansiālo ieguldījumu, un šo dokumentu iesniegšanas termiņš.
            
         
               (2)
            
            
               Komisijas Īstenošanas lēmumā 2013/775/ES (3) ir paredzēts Savienības finansiālais ieguldījums, kas piešķirams Itālijai, lai segtu izmaksas, kas minētajai dalībvalstij radušās, veicot pasākumus putnu gripas apkarošanai 2012. gadā saskaņā ar Padomes Lēmumu 2009/470/EK (4). Attiecīgi pirmais maksājums EUR 40 000,00 par 2012. gadu tika samaksāts minētajai dalībvalstij kā daļa no Savienības finansiālā ieguldījuma. Īstenošanas lēmumā 2013/775/ES noteikts arī, ka piešķirtā Savienības finansiālā ieguldījuma summa ir jānosaka vēlākā lēmumā, kas jāpieņem saskaņā ar tajā noteikto procedūru.
            
         
               (3)
            
            
               Regula (ES) Nr. 652/2014 paredz veikt maksājumus dalībvalstīm minētajos apstākļos. Šajā sakarā tā paredz pieņemt īstenošanas aktus, ar kuriem nosaka finanšu ieguldījumu. Minētā regula atcēla arī Padomes Lēmumu 2009/470/EK, un atsauces uz minēto lēmumu jāuzskata par atsaucēm uz Regulu (ES) Nr. 652/2014.
            
         
               (4)
            
            
               Ar īstenošanas lēmumu 2013/775/ES ir izpildītas prasības, kas noteiktas Eiropas Parlamenta un Padomes Regulā (ES, Euratom) Nr. 966/2012 (5) un jo īpaši tās 84. pantā.
            
         
               (5)
            
            
               Itālija 2014. gada 19. augustā iesniedza Komisijai oficiālu atmaksāšanas pieprasījumu, finanšu pārskatu, apliecinājuma dokumentus, kā arī epidemioloģisko ziņojumu par katru saimniecību, kurā dzīvnieki tikuši nokauti un iznīcināti. Atmaksai pieprasītā summa ir EUR 1 431 549,96 par 2012. gadu. Tomēr pēc minētās dalībvalsts iesniegto dokumentu pārbaudes summa EUR 68 238,40 tiek uzskatīta par neatbilstīgu izdevumu atmaksāšanai saskaņā ar Regulas (EK) Nr. 349/2005 5. pantu.
            
         
               (6)
            
            
               Tādēļ galīgā ieguldījuma summu 2012. gadam var noteikt attiecīgi EUR 1 363 311,56 apmērā, kas ir starpība starp atmaksāšanai pieprasīto summu un neatbilstīgajiem izdevumiem. Atskaitot pirmo maksājumu, kas minēts 2. apsvērumā, Itālijai par 2012. gadu maksājamā summa būtu jānosaka EUR 1 323 311,56 apmērā.
            
         
               (7)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   1.   Savienības finansiālā ieguldījuma summa tādu izdevumu segšanai, kuri Itālijai 2012. gadā radušies, finansējot ārkārtas pasākumus putnu gripas apkarošanai, ar šo lēmumu ir noteikta EUR 1 363 311,56 apmērā.
   2.   Savienības finansiālā ieguldījuma atlikums, kas vēl jāmaksā Itālijai, ar šo lēmumu ir noteikts EUR 1 323 311,56 apmērā.
   2. pants
   Šis lēmums ir adresēts Itālijas Republikai.
   
      Briselē, 2015. gada 9. aprīlī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 189, 27.6.2014., 1. lpp.
   
   
      (2)  Komisijas 2005. gada 28. februāra Regula (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (OV L 55, 1.3.2005., 12. lpp.).
   
      (3)  Komisijas 2013. gada 17. decembra Īstenošanas lēmums 2013/775/ES par Savienības finansiālo ieguldījumu ārkārtas pasākumiem putnu gripas apkarošanai Vācijā, Itālijā un Nīderlandē 2012. un 2013. gadā un Dānijā un Spānijā 2013. gadā (OV L 343, 19.12.2013., 44. lpp.).
   
      (4)  Padomes 2009. gada 25. maija Lēmums 2009/470/EK par izdevumiem veterinārijas jomā (OV L 155, 18.6.2009., 30. lpp.).
   
      (5)  Eiropas Parlamenta un Padomes 2012. gada 25. oktobra Regula (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).